Brīvmūrnieku uzskaitījums — Z

Šajā rakstā ir uzskaitīti Latvijas un citu valstu brīvmūrnieki, kuru uzvārds sākas ar burtu "Z".

Z

Latvijas 

 Zariņš, Kārlis Reinholds (1879—1963). Sabiedrisks darbinieks, diplomāts. Latviešu labdarības biedrības priekšnieks, Tautas padomes loceklis (1919), tās pilnvarotais pārstāvis Zviedrijā (1919). Latvijas Republikas sūtnis Somijā (1919—23), sūtnis Zviedrijā, Norvēģijā un Dānijā (1923—30), sūtnis Igaunijā (1930—31), Latvijas ārlietu ministrs (1931—33), sūtnis Lielbritānijā (1933—63), Latvijas nacionalās valdības ārkārtējo pilnvaru nesējs pēc Latvijas okupācijas (1940). Stokholmas ložas „Den Nordiska Första” brālis (1928). Uzaicinājis iestāties savā ložā vairakiem Latvijas pilsoņiem, ieskaitot A.Bīlmanim un V.Munteram (1929), M.Antonam (1931), R.Slokenbergam (1935), G.Feigmanim (1936) un H.Bērziņam (1937). Andreja ložas un kapitula loceklis Stokholmā (1938). Rīgas ložas „Jāņuguns” apmeklētājs.
 fon Zass, (von Sass), ? (). Oberjēgermeisters, dzīvoja Tidaiķos. Jelgavas Jāņa ložas „Zu den drey Gekrönten Schwerdtern“ brālis (1815—18).
 Zass (von Saß), Jozefs, barons (). Ložu „Royal York” un „Enkuri un kronis” brālis Anglijā, Jelgavas Jāņa ložas „Zu den drey Gekrönten Schwerdtern“ brālis (1790). Ieguvis rozenkreicera pakāpi ložā „Sv.Ludvigs un Filips“ (1816).
 Zēbergs (Seeberg), Alfreds Dāvids (1886—). Dr.phil., virsskolotājs Liepājas Konradi reformskolā, vēlāk muižas īpašnieks Ventspilī (1924). Liepājas ložas „Enkurs” brālis (1922).
 Zēbergs (Seeberg), Voldemārs (1888—). Galvenais redaktors Mēmelgavā (Klaipēdas apgabals Lietuvā), vēlāk tirgotājs Ventspilī. Liepājas ložas “Anker und Schwert” brālis (6.9.1918.). Liepājas ložas „Enkurs” ārzemju brālis (1921).
 Zeidels (Seidel), Jozefs Kārlis (1756—). Virskomendanta hofmeisters (1791). Rīgas ložas „Zur kleinen Welt“ brālis.
 Zēligs (Seelig), Vilhelms (). Hoftiesas advokāts, dzīvojis Rīgā (1818—21). Sv.Pēterburgas ložas „Pēteris pie taisnības” brālis (no 1818).
 Zemgals Gustavs (1871—1939). Rīgas pilsētas galva (1917), Latvijas kara ministrs (1921—1922), Latvijas Valsts prezidents (1927—1930). Godājamais meistars Rīgas brīvmūrnieku ložā „Krievijas Tautu Lielā Austruma“ („Veļikij Vostok narodov Rossiji“) lielložas sastāvā (1910—1917). 
 Zemskojs, Ivans (1771—?). Krievijas armijas virsnieks (1791). Rīgas ložas „Zur kleinen Welt“ brālis.
 Zengebušs (Sengebusch), Konrāds Heinrihs (1768—?). Tirgotājs. Rīgas ložas „Zum Schwerdt“ brālis (1790).
 Zīberts (Siebert), K. Ernsts (). Zemes tiesas advokāts (1796). Rīgas ložas „Zur kleinen Welt“ brālis.
 Zīgenhirts, Teofīls Jākobs (1745—). Revidents Rīgas un Cēsu apriņķos. Sv.Pēterburgas ložas „Apolons” dibinātājs (1771). Rīgas ložas „Zum Schwerdt“ goda loceklis (1790).
 Zīgmunds (Siegmund), Makss A. (1882—). Tirgotājs. Brīvmūrniekos uzņemts Liepājas ložā “Anker und Schwert” 15.11.1918. gads Liepājas ložas „Enkurs” brālis dibinātājs (1921), mantzinis (1921), 2.pārraugs (1921), uzņemts Iekšējā Orientā 10.4.1923. 
 Zilbauers (Silbauer), Heinrihs Gotfrīds (1765—?). Grāmatu veikala īpašnieks. Rīgas ložas „Zur kleinen Welt“ brālis.
 fon Zīverss (von Sievers), Johans, grāfs ( 1731-1808). Krievijas armijas pulkvedis (1778—1784). Rīgas ložas „Apollo” brālis.
 fon Zīverss, Kārlis Eberhards, grāfs (1745—1821). Krievijas Impērijas armijas virsnieks, Cēsu pilsmuižas īpašnieks (no 1777). Galma padomnieks (1790). Rīgas ložas „Zum Schwerdt“ brālis (1790).
 fon Zīverss, Pēteris, grāfs (1754—1827). Vidzemes guberņas maģistrs, galma padomnieks (1790). Rīgas ložas „Zum Schwerdt“ brālis (1790). 4.grāds. Rīgas augstāko grādu (vecskotu) ložas „Zum goldenen Füllhorn” virsmeistars (1790).

Brīvmūrnieku saraksti